ไข่มุก BNK48 เสียใจ ดราม่า อ๊บไสไม้ ทำถูกมองแอ๊บแบ๊วเกินเหตุ
กลายเป็นดราม่าแรงในโลกโซเชียลฯ เมื่อนักร้องสาวไอดอลดัง ,ไข่มุก วรัทยา ดีสมเลิศ, หรือ ไข่มุก BNK48 เจอกระแสดราม่าหลังไปร่วมรายการ Davinci เกมถอดรหัส ทางช่อง 3 และเมื่อตอนที่ตอบคำถามภาพ กบไสไม้ เจ้าตัวกลับทายว่า อ๊บไสไม้,ทำให้ชาวโซเชียลฯ วิจารณ์ยับว่าเจ้าตัวแอ๊บแบ๊วเกินเหตุ และเกิดดราม่าเพิ่มขึ้นเมื่อมีแฟนๆ ของเธอเข้ามาปกป้อง ได้เจอ ไข่มุก มาร่วมงาน LINE Stickers Awards 2018 ณ ลานอีเดน 1 ศูนย์การค้าเซ็นทรัลเวิลด์ ร่วมกับเพื่อนๆ ในวง ทั้ง มิวสิค, เจนนิษฐ์, จ๋า, มายด์, หนิง เลยถามถึงเรื่องดังกล่าว,ซึ่ง ไข่มุก เผยว่า จริงๆ ตอนแรกก็เสียใจนะคะ พอส่องแท็กทวิตเตอร์ตัวเองมีคนมาทะเลาะกัน แอบเสียใจเล็กๆ และมีแฮชแทคชื่อเราด้วย ถามว่าจริงๆ เราเข้าใจคำว่ากบมั้ย,ตอนแรกหนูลังเลมาก 50-50 ว่าจะตอบว่าอ๊บหรือกบดี เพราะพอรวมคำกันแล้วหนูก็ไม่รู้จักทั้งสองคำ ก็เลยตอบคำว่าอ๊บไสไม้ไป เพราะทั้งๆ ที่รู้ว่าจะผิดอยู่แล้ว (หัวเราะ) อีกอย่างอ๊บเนี่ยเป็นฉายาของเพื่อนในวง BNK48 ซึ่งก็เป็นคำพูดติดปาก เรียกเพื่อนคนนั้นบ่อยๆ,กับเรื่องที่คนมองว่าแอ๊บแบ๊ว จริงๆ แล้วหนูเป็นคนที่ชอบพูดคำอะไรเหล่านี้อยู่แล้ว ซึ่งถ้าใครที่รู้จัก หรือติดตามหนู ก็จะรู้ว่าหนูเป็นคนนิสัยแบบนี้ ซึ่งในรายการ BNK48 show หนูจะเป็นคนที่หลุดคำพูดแปลกๆ เยอะมาก,ถามว่าวันนี้รู้หรือยังว่าคำว่า กบไสไม้ คืออะไร รู้แล้วค่ะ ตรัสรู้แล้ว พอมีคนมาโพสต์รูปในทวิตเตอร์ เราก็ถึงบางอ้อ และหลังจากนี้เวลาไปออกงาน ก็อาจจะต้องทำการบ้านมากขึ้น,เรื่องคอมเมนต์ก็มีไปอ่านบ้าง มีการวิพากษ์วิจารณ์กัน และก็มีคนที่พูดนอกเรื่องออกไป ซึ่งหนูก็ยอมรับทุกคำวิจารณ์อยู่แล้ว แต่ว่าเรื่องไหนไม่ใข่การติเพื่อก่อ หนูก็ไม่ได้รับมา และเอามาเป็นความทุกข์ของตัวเองค่ะ,ถามว่าเสียใจมั้ยกับคำวิจารณ์ด้านลบ จริงๆ หนูไม่ได้เอาเรื่องพวกนี้มาใส่ในหัวเลย หนูคิดว่าชีวิตหนูมีอะไรที่ต้องโฟกัสมากกว่านี้ เช่นการซ้อม การพัฒนาตัวเอง,หนูได้รับกำลังใจจากเพื่อนๆ เยอะมากเลยค่ะ และคนก็ทักไลน์มาให้กำลังใจหนูเยอะมาก (ยิ้ม) ให้กำลังใจ บอกว่าเราอย่าเครียดนะ ทุกคนก็เป็นห่วง กับเรื่องดราม่าแฟนคลับปกป้องเกินเหตุ สิ่งแรกเลยก็ต้องขอบคุณก่อนสำหรับคนที่มาปกป้องหนูค่ะ,มิวสิค BNK48 เสริมว่า จริงๆ รายการแนววาไรตี้ ที่เป็นการตอบคำถาม ซึ่งเป็นการตอบแบบสร้างสีสัน ทำให้พวกเราแปลกใจเสมอ จริงๆ แล้วคุณเนยเองนั่นแหละที่มีฉายาว่าอ๊บ หนูเองก็เป็นคนที่ไม่รู้จักว่ากบไสไม้คืออะไร แต่อาจจะเป็นไปได้เพราะด้วยคาแรคเตอร์น่ารัก จึงพูดออกไปเพื่อสร้างสีสันในรายการ ซึ่งนี่ก็เป็นตัวของคุณไข่มุกจริงๆ,ถามว่าเสียใจมั้ยกับคำวิจารณ์ด้านลบ จริงๆ วันนี้ในโลกอินเตอร์เน็ตบวกกับพวกเราเริ่มมีความนิยมจากคุกกี้เสี่ยงทาย ซึ่งเราก็รู้สึกดีใจที่มีกระแสตอบรับที่ดี แต่ในทางกลับกันก็อาจจะมีบางคนที่ไม่ชอบ อาจจะเป็นเพราะด้วยคาแร็กเตอร์ของพวกหนูเองด้วย พวกหนูเองก็จะยอมรับตรงนี้ไว้,ซึ่งบางอย่างพวกเราก็ทำผิดพลาดไป แต่พวกหนูก็จะพยายามในสิ่งที่พวกหนูทำให้ดีที่สุด กับดราม่าแฟนคลับปกป้องเกินเหตุ จริงๆ เขาอาจจะเอ็นดูพวกเรา แต่ก็จะมีบางส่วนบอกว่ามันไม่ดีจริงๆ นะ เขาก็ไม่ได้ปกป้องเราจนเกินเหตุเกินไป เขาก็อยากเห็นเราโตมาเป็นเด็กที่ดี,ด้าน เจนนิษฐ์ BNK48 พูดถึงเรื่องดังกล่าวว่า ที่พวกเราเรียกเนยว่าอ๊บ เพราะว่าหน้าก็เหมือนกบนี่แหละ จะเรียกว่ากบก็จะดูแปลกๆ เลยเรียกอ๊บดีกว่า ดูน่ารักขึ้น และพอในรายการมีคนใบ้ชี้ไปที่คนนั้น ไข่มุกก็เลยไม่รู้ว่าอ๊บหรือกบดี (หัวเราะ),ก็ต้องยอมรับว่าในทุกวันนี้พอเรามีความนิยมมากขึ้น ก็มีทุกคนสนใจทุกการกระทำของเรา อาจจะมีคนเข้าใจผิดได้ง่ายก็ต้องระมัดระวังกันไปค่ะ กับเรื่องดราม่าแฟนคลับปกป้องเกินเหตุ บางคนก็มีเส้นบางๆ ของคำว่า bully (รังแก) และติเพื่อก่อ เขาก็อาจจะมีขัดแย้งกันบ้าง แต่บางคนก็ไม่ได้มีเจตนาทำร้ายพวกเราหรอกค่ะ.
กลายเป็นดราม่าแรงในโลกโซเชียลฯ เมื่อ ไข่มุก BNK48 ทายภาพ กบไสไม้ ในรายการ Davinci เกมถอดรหัส ทางช่อง 3 ว่า อ๊บไสไม้ ทำให้ชาวโซเชียลฯ วิจารณ์ยับว่าเจ้าตัวแอ๊บแบ๊วเกินเหตุ
ไข่มุก BNK48,ไข่มุก วรัทยา ดีสมเลิศ,ไข่มุก อ๊บไสไม้,ไข่มุก BNK48 ดราม่า,ไข่มุก ดราม่าอ๊บไสไม้,กอสซิป